
EIROPAS PARLAMENTA NORMATĪVĀS REZOLŪCIJAS PROJEKTS
[bookmark: _Hlk223989061]par projektu Padomes lēmumam par to, lai Eiropas Savienības vārdā noslēgtu Apvienoto Nāciju Organizācijas Konvenciju pret kibernoziedzību – starptautiskās sadarbības stiprināšana konkrētu noziegumu, ko izdara, izmantojot informācijas un komunikācijas tehnoloģiju sistēmas, apkarošanā un apmaiņā ar pierādījumiem elektroniskā formā par smagiem noziegumiem
(14941/2025 – C10‑0369/2025 – 2025/0231(NLE))
(Piekrišana)
Eiropas Parlaments,
–	ņemot vērā Padomes lēmuma projektu (14941/2025),
–	ņemot vērā Apvienoto Nāciju Organizācijas Konvenciju pret kibernoziedzību – starptautiskās sadarbības stiprināšana konkrētu noziegumu, ko izdara, izmantojot informācijas un komunikācijas tehnoloģiju sistēmas, apkarošanā un apmaiņā ar pierādījumiem elektroniskā formā par smagiem noziegumiem (12735/25),
–	ņemot vērā piekrišanas pieprasījumu, ko Padome ir iesniegusi saskaņā ar Līguma par Eiropas Savienības darbību 82. panta 1. un 2. punktu, 83. panta 1. punktu, 87. panta 2. punktu un 218. panta 6. punkta otrās daļas a) apakšpunktu (C10‑0369/2025),
–	ņemot vērā Reglamenta 107. panta 1. un 4. punktu un 117. panta 7. punktu,
–	ņemot vērā Pilsoņu brīvību, tieslietu un iekšlietu komitejas ieteikumu (A10‑0000/2026),
1.	sniedz piekrišanu nolīguma slēgšanai;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Apvienoto Nāciju Organizācijai.

[bookmark: _Toc224225729]PASKAIDROJUMS
Tā kā kibernoziedzība un kibersekmēti pārkāpumi saasinās vēl nepieredzētā tempā, Apvienoto Nāciju Organizācijas Konvencija pret kibernoziedzību var tikt izmantota kā svarīgs instruments starptautiskās sadarbības stiprināšanai, vienlaikus nostiprinot cilvēktiesības starp tās pusēm. Ņemot vērā to, ka internetam nav robežu, sevišķi svarīga ir tāda visaptveroša pieeja, kas iesaista plašu partneru koalīciju, kura apņēmusies ievērot cilvēktiesības, demokrātiju un tiesiskumu. Šie kopīgie centieni ir būtiski, lai efektīvi apkarotu noziedzīgas darbības tiešsaistē un nodrošinātu, ka vainīgie, kas darbojas digitālajā vidē, tiek saukti pie atbildības. 
Būtu jāpiemin arī tas, ka konvencija, kaut arī to atbalstīja plašs ieinteresēto personu loks, izraisīja kritiku no pilsoniskās sabiedrības un pakalpojumu sniedzēju puses, jo īpaši attiecībā uz pamattiesību un vērtību aizsardzības nodrošināšanu. Tāpēc būs būtiski, lai kompetentās iestādes konvencijas piemērošanā izmantotu tajā paredzētos aizsardzības pasākumus.
Ratificējot konvenciju, ES varētu uzņemties vadošo lomu kibertelpas aizsardzības īstenošanā. Ar savu stingro tiesisko regulējumu un apņemšanos ievērot demokrātiskās vērtības ES ir labas iespējas, lai nodrošinātu, ka konvencija veicina drošu un atvērtu digitālo pasauli, vienlaikus popularizējot šīs vērtības partneru un citu pušu vidū. Turklāt ES varētu veidot un censties nodrošināt uzticamu starptautisko sadarbību starp līgumslēdzēju pusēm, vienlaikus novēršot digitālās telpas ļaunprātīgu izmantošanu un stiprinot cilvēktiesības. Stingru aizsardzības pasākumu saglabāšana ir būtiska, lai veicinātu uzticēšanos un nodrošinātu efektīvu globālo sadarbību krimināllietās. 
Ņemot vērā iepriekš minēto, referents iesaka noslēgt ANO Konvenciju pret kibernoziedzību.

<FootprintIntro>Saskaņā ar Reglamenta I pielikuma 8. pantu referents apliecina, ka viņš savā ziņojumā ir iekļāvis pienesumu, kas ir par jautājumiem, kuri attiecas uz lietas priekšmetu, un kas, gatavojot ziņojuma projektu, saņemts no šādiem interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:1], vai no šādiem trešo valstu publisko iestāžu, tostarp to diplomātisko pārstāvniecību un vēstniecību, pārstāvjiem:</FootprintIntro> [1:  Iestāžu nolīgums (2021. gada 20. maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 

	1. Interešu pārstāvji, uz kuriem attiecas Iestāžu nolīgums par obligātu pārredzamības reģistru

	Cybersecurity Tech Accord

	Epicenter.works

	Microsoft

	2. Trešo valstu publisko iestāžu, tostarp to diplomātisko pārstāvniecību un vēstniecību, pārstāvji

	


Par šī saraksta sagatavošanu ir atbildīgs vienīgi referents.
Ja fiziskas personas sarakstā ir identificētas ar vārdu, amatu vai ar abiem, referents apliecina, ka viņš ir iesniedzis attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

